Српско питање у Хрватској је историографски и политиколошки појам којим се означава скуп специфичних питања која се односе на решавање политичког и друштвеног положаја српског народа у Хрватској. Током 19. века, међу националистички оријентисаним хрватским политичарима у Загребу, дошло је до формиања посебног етнополитичког програма, засниваног на тежњи ка сузбијању националног и културног развоја Срби у Хрватској, са циљем њихове постепене хрватизације или у крајњем случају прогона са простора Хрватске, Славоније, Далмације и Војне крајине. Такве замисли су попримиле радикалне размере током Другог светског рата, када је над српским народом на ширем простору тадашње Независне Државе Хрватске (1941–1945) извршен геноцид. Слична стратегија је примењена и након распада Југославије, када је дошло до протеривања великог дела српског народа са подручја новостворене државе Хрватске (1995).